ক্রিস্টিন লাগার্দ বর্তমানে আইএমএফের শীর্ষকর্তা। ২০১১ সালে তার পূর্বসূরী ডোমিনিক স্ট্রস কান যৌন কেলেঙ্কারির দায়ে পদত্যাগ করলে তিনি প্রথম নারী হিসেবে এই পদে নিযুক্ত হন। এর আগে বিভিন্ন সময় তিনি ফ্রান্সের অর্থমন্ত্রী, কৃষিমন্ত্রী এবং বাণিজ্যমন্ত্রী হিসেবে দায়িত্ব পালন করেছিলেন। ২০১১ সালে প্রথমে ৫ বছরের জন্য নিযুক্ত হলেও পরবর্তীতে ২০১৬ সালে তাকে আরও ৫ বছরের জন্য আইএমএফের এমডি হিসেবে দায়িত্ব দেয়া হয়। ফাইন্যান্সিয়াল টাইমস ২০০৯ সালে তাকে ইউরো জোনের শ্রেষ্ঠ অর্থমন্ত্রী হিসেবে তাদের তালিকায় স্থান দিয়েছিল। ২০১৪ সালে তিনি ফোর্বসের ক্ষমতাধর নারী তালিকায় পঞ্চম স্থান অধিকার করেছিলেন।